open-index/open-wikipedia-markdown huggingface dataset:
Viskositet

**Viskositet** blir definert som et fluids (en gass eller en væskes) egenskap ved hvordan motsetningen av de forskjellige lag i fluidet beveger seg i forskjellige hastigheter. Det vil si hvor tyktflytende væsken er. Væskens motstand virker da som en spenning i strømretningen mellom lag som beveger seg i forhold til hverandre. SI-enheten for viskositet er pascalsekund  (Pa·s), men centipoise er også mye brukt. 1 poise = 100 centipoise = 0,01 Pa·s. En lav viskositet gir tyntflytende væske, høy viskositet innebærer en tykk/seig konsistens.

## Måleenheter
### Dynamisk viskositet
Det vanlige symbolet for dynamisk viskositet er den greske bokstaven *μ* (my). Symbolet *η* brukes også blant kjemikere og fysikere og av organisasjonen IUPAC.

SI-systemets måleenhet for dynamisk viskositet er pascalsekund (Pa·s), som er det samme som 1 N·s/m2 eller 1 kg/(m·s). Når et fluid blir plassert mellom to plater, og den ene platen skyves sideveis med en skjærspenning på én pascal vil den bevege seg en distanse like lang som tykkelsen av laget mellom platene i løpet av ett sekund. Vann ved 20 °C har en viskositet på 0,001002&nbsp;Pa·s.  I Frankrike har det vært gjort visse forsøk på å etablere *poiseuille* (Pl) som betegnelse for Pa·s, men uten at dette er blitt internasjonalt anerkjent. 

CGS-systemets enhet for dynamisk viskositet er  *[[poise]]* (P), etter den franske fysikeren Jean Louis Marie Poiseuille. Dette uttrykkes vanligvis som en hundredels poise, *centipoise* (cP) som bl.a. brukes av den internasjonale standardiseringsorganisasjonen ASTM.  Vann ved 20 °C har en viskositet på 1,0020 cP.

:1 P = 0.1 Pa·s,
:1 cP = 1 mPa·s = 0.001 Pa·s.

### Kinematisk viskositet

Kinematisk viskositet angir forholdet mellom en væskes dynamiske viskositet og dens tetthet (densitet), altså hvor fort væsken sprer seg i forhold til dens masse når væsken helles utover en flate.

Den kinematiske viskositeten ν defineres som

:\nu = \frac {\mu} {\rho}.

der μ er den dynamiske viskositeten og ρ er væskens densitet  i kg/m3.

Kinematisk viskositet angis vanligvis i enheten mm²/s også kalt *centiStokes*, forkortet cSt etter den irske fysikeren George Gabriel Stokes. Vann har en viskositet på 1&nbsp;cSt ved 20,2 °C.

*1 cSt = 10<sup>−6</sup> m²/s = 1mm²/s*

## Bruk
Lava fra vulkaner er et eksempel på hvor beregninger av viskositet blir benyttet.

Viskositet er et viktig mål for motoroljer og smøreoljer, hvor oljeindustrien nå produserer syntetisk olje for å tilfredsstille de krav moderne motorer med høyt indre arbeidstrykk stiller.

## Referanser
Acid2

**Acid2**-testen er en omfattende teknologisk utfordring utarbeidet av The Web Standards Project for samtlige nettlesere på markedet, hvis mål er å avdekke svakheter i de respektive nettlesernes kode. Testen tar utgangspunkt i de åpne og anbefalte standardene fra W3C, med den hensikt å heve kvaliteten på dagens nettlesere og gjøre det enklere å utvikle nettsider på kryss av plattformer uten å måtte ty til nettleserspesifikk kode for å oppnå identiske resultater.

Nettleserne som passerer Acid2 er Mozilla Firefox 3, Opera 9, Safari, Konqueror og Shiira. Av disse nettleserne er det kun Opera, Safari og Mozilla Firefox som er tilgjengelig for Windows. Internet Explorer 6 har en rekke problemer med testen, og selv om det i 7-versjonen er flere forbedringer siden 6, passerer den fortsatt ikke. Internet Explorer 8 passerer testen, men kun originalen – ikke kopier på andre nettsteder.

For øvrig passerer også Prince Acid2. Prince er ikke en nettleser, men et verktøy som konverterer fra XML til PDF.

Testen kan tas på webstandards.org.
## Eksterne lenker
*
Wally Schirra

**Walter Marty Schirra jr.** (født 12. mars 1923 i Hackensack, New Jersey, død 3. mai 2007 i Rancho Santa Fe, California) var en amerikansk astronaut. Han var en av de opprinnelige «Mercury Seven» utvalgt i 1959 til det amerikanske Mercury-programmet. Schirra var med på tre ulike NASA-prosjekter, hhv Mercury-programmet, Gemini-programmet og Apollo-programmet.

## Romferder
*  Mercury-Atlas 8 &ndash; 5. ferd i Mercury-programmet
*  Gemini 6A &ndash; Møte med Gemini 7 i mer enn 5 timer.
*  Apollo 7 &ndash; første bemannede romferden i Apollo-programmet.

Schirra var backup for Mercury-Atlas 7 og Gemini 3.

## Trivia
* Under Apollo 7-ferden fikk Schirra det som er den mest berømte forkjølelsen i romprogrammet. Schirra tok medisinen *Actifed* mot symptomene, og gjorde år etterpå tv-reklame for denne medisinen.
* I filmen *The Right Stuff* fra 1983, ble Schirra spilt av skuespilleren Lance Henriksen.

## Bilder

Fil:Gemini 6 prime crew.jpg|Stafford og Schirra, mannskapet på Gemini 6A.
Fil:The Apollo 7 Prime Crew - GPN-2000-001160.jpg|Apollo 7-mannskapet.


## Referanser


## Eksterne lenker
* 
* 
* NASAs biografi om Schirra
Erik Truffaz

**Érik Truffaz** (født 1960) er en sveitsisk jazzmusiker og trompetist. 

## Diskografi
* 2008 – Paris
* 2008 – Mexico
* 2008 – Benares
* 2007 – Arkhangelsk
* 2006 – Face à Face (live med en dvd)
* 2005 – Saloua
* 2003 – The Walk of the Giant Turtle
* 2001 – Mantis
* 2001 – Erik Truffaz revisité (med Bugge Wesseltoft)
* 1999 – Bending New Corners
* 1998 – The Dawn
* 1997 – Out of a Dream
* 1993 – Nina Valeria

## Referanser


## Eksterne lenker
* 
* 
* 
* 
*  eriktruffaz.com
Edwin Tenorio

**Edwin Rolando Tenorio Montaño** (født 16. juni 1976 i Esmeraldas) er en ecuadoriansk fotballspiller. Han spiller på midtbanen i Barcelona Guayaquil. 

Tidligere har han spilt for Sociedad Deportiva Aucas.

Tenorio har spilt 67 landskamper for , og var med i Ecuadors tropp under VM 2002 og 2006.

## Referanser


## Eksterne lenker
*
Carlos Tenorio

**Carlos Tenorio** (født 14. mai 1979) er en fotballspiller fra Ecuador. Han har god erfaring, enorm hurtighet og er en sterk hodespiller, noe som gjør han utrolig målfarlig. Han spiller nå for Al-Sadd i Qatar. Han spiller også for det ecuadorianske landslaget og har fått en rekke landskamper.

## Klubb karriere
Startet karrieren i hovedstadsklubben LDU Quito. Dro raskt til Qatar og etter en kjapp visit i Al-Nasr dro han til Al-Sadd. Klubben har i flere år vært med å kjempet i toppen. Og i 2006 ble Carlos Tenorio toppscorer i serien med 21 mål. Han har lenge vært interessant for en rekke europeiske klubber og det er et under at han ikke spiller i en av de store seriene i England, Italia eller Spania.

## Landslaget
Debuterte på landslaget i 2001. Året etter spilte han alle Ecuadors kamper i VM, men uten å score mål. Ble også med til VM-2006 i Tyskland, der han spilte to av gruppe spill kampene og 16-delsfinalen. Scoret i begge gruppespillkampene som forsåvidt var mot Polen og Costa Rica. Han har til nå spilt 44 landskamper og scoret 10 mål, men er fortsatt med og vi får håpe vi ser han i VM i  Sør-Afrika 2010

## Referanser


## Eksterne lenker
*
Imaginisme

**Imaginisme** er en poetisk bevegelse i Russland som ble grunnlagt av Sergej Jesenin i 1919. Den baserer seg på en serie med bilder.

Bevegelsen blir stundom kalt for imagisme, men oppsto uavhengig av den engelsk-amerikanske poesi-bevegelsen og har ulikt utgangspunkt.

Det er en skrivestil som bruker mange ord med dypere mening.
Søren Abildgaard

**Søren Abildgaard** (født 18. februar 1718 i Flekkefjord, død 2. juli 1791) var en dansk-norsk tegner.

Han var sønn av toller Peder Abildgaard i Flekkefjord og Anne Sørensdatter, gikk på skole i Kristiansand og ble student i 1737. Noen eksamen tok han imidlertid ikke, men på grunn av et tidlig utviklet tegnetalent kunne han finne et nøysomt utkomme, og alt 1739 ble han gift med Anne Margrethe Bastholm. I 1751 malte han et portrett av Langebek, og i 1753 og 1754 fulgte han denne som ledsager på reise i Sverige og i Østersjøprovinsene, for å ta faksimiler av håndskrifter og tegne de segl og dokumenter som kunne ha interesse for Danmarks historie.

Hans første interesser gikk i retning av naturvitenskapene, og han hadde en utviklet sans for deres praktiske anvendelse, slik det viser seg i en rekke økonomiske småskrifter, som «Om Kalk og Kalkbrænderi», «Om Mergel», «Om Tørveproduktion», «Om Bilantserts i Norge», «Om Stutteri og Fiskeri», osv. Selv under reisen med Langebek fikk han tid til å finne opp en leirblanding til porselen, som han lot brenne i Stockholm. Ifølge Langebek tilbød den svenske regjering ham et par hundre «plåtar» for oppfinnelsen, men han tok ikke imot dem.

Da Abildgaard kom tilbake fra sin to års reise med Langebek, hadde en annen overtatt hans forrige stilling. Han søkte da i 1755 om å bli arkivtegnemester ved det kongelige Gehejmearkiv, inntil han kunne skaffe seg et levebrød. Ansøkningen, som var varmt anbefalt av Langebek, ble innvilget i september samme år, men embetet var ulønnet, og allerede i januar 1756 leverte Abildgaard en ny ansøkning om å få avtegne monumenter i København og i provinsene, mot et gratiale på 300 kr. og fri reise. Også denne ansøkningen fikk Langebeks anbefaling og ble innvilget i samme måned, til ergrelse for samleren, høyesterettsassessor Klevenfeldt, som tidligere hadde latt segl og gravstener avtegne, og derfor betraktet Abildgaards planer som et inngrep i sitt domene.

Abildgaards reiser strakte seg gjennom et tidsrom av 21 år, mellom 1756 og 1776. Hans 918 tegninger er utført med tusj, enkelte med farge. De aller fleste forestiller gravmonumenter, siden man på den tiden var mest interessert i monumenter som bar årstall, navn og inskripsjoner. Tegningene viser en for sin tid banebrytende bestrebelse for korrekt gjengivelse av proporsjonene og for inngående detaljer. På reisene var ikke Abildgaard bare interessert i gravstener, men han spurte også etter gamle dokumenter og portretter på herregårdene han besøkte, og i kirkene gjorde han notiser om inventargjenstander, som bar navn og våpenmerker, om klokkeinnskrifter og om epitafier. Abildgaard var den første sakkyndige antikvar som reise gjennom Danmark og lette etter opplysninger om minnesmerker. Han var far til vitenskapsmannen Peter Christian og maleren Nicolai Abildgaard.

## Referanser


## Kilder
* *[[Dansk biografisk Lexikon]]*
Sverdlilje

**Sverdlilje** (*Iris pseudacorus*) er en urteaktig plante som vokser i Norge.

## Utseende
Sverdlilje blir mellom en og halvannen meter høy, i sjeldne tilfeller to meter. Bladene blir opp til 90&nbsp;cm lange og 3&nbsp;cm brede. Blomstene er kraftig gulfargede, 7&ndash;10&nbsp;cm på tvers, og med typisk iris-form. Frukten er en tørr kapsel som er 4&ndash;7&nbsp;cm lang og inneholder mange blekbrune frø. Sverdlilje blir av mange regnet for å være en svært pen plante.

## Forekomster i Norge
Sverdlilje er i Norge først og fremst en kystplante. Den forekommer såvidt i innlandet, i noen kommuner i Hedmark, men ellers holder den seg stort sett til kysten og dalområder innafor. Sverdlilje har nordgrense i Andøy kommune i Nordland, men siden den er så pen har den ofte vært brukt som hageplante og siden naturalisert seg i strøk der den ikke naturlig hører hjemme. Det er antakelig tilfellet der den vokser på innergrensa i Sør-Norge, nærmere bestemt i Åmot kommune.

## Eksterne lenker
* 
*
Optisk tetthet

**Optisk tetthet** er et mål for hvor mye lysets forplantningshastighet «bremses» i et stoff, og følgelig også en bestemmelse av hvor mye lyset brytes når en lysstråle sendes inn i eller ut av stoffet.

Luft har lavere optisk tetthet enn glass, som igjen har lavere optisk tetthet enn diamant. Det vil si at diamant er det stoffet som bryter lyset mest, av de tre nevnte stoffene. 

## Se også
* Brytningsindeks
* Lysbrytning
Vårmarihand

**Vårmarihand** (*Orchis mascula*) er en plante i orkidéfamilien (marihandfamilien).

## Utseende

Vårmarihand er et fargerikt innslag i den norske orkidéfloraen, og blomstrer allerede i mai. Vanligvis har de relativt store blomstene en lilla farge, men de kan variere fra helt hvite til dypt purpurfarga. Blomstene har ofte en umiskjennelig, vond lukt som blir forsterket hvis blomstene plukkes og tas med inn.

Vårmarihand trives i god jord og er et tegn på fruktbart jordsmonn.

En vårmarihandplante strekker seg som regel opp mot 40 centimeter, og den får brede, avrundede blader oppover hele stengelen. En sjelden gang kan bladene ha flekker, noe som er mye vanligere i *[[Dactylorhiza]]*-slekta enn i *[[Orchis]]*-slekta der vårmarihand hører til.

## Forekomster i Norge
Vårmarihand er en kystbunden orkidé i Norge. I tillegg foretrekker den at det er kalk i grunnen. Allikevel er planta ganske vanlig, muligens fordi den kan vokse både i skog, myr og på kulturmark. Vårmarihand er dermed ikke freda, og er i rødlistevurderingen 2021 regnet som livskraftig (LC).

I sør har Vårmarihand forekomster langs kysten inn til Ringerike, Kongsberg og indre Telemark og Aust-Agder. Faktisk vokser den til over 100 meter over havet i Bykle. Nordover følger den kysten sammenhengende til Bodø, med flere innlandsforekomster i Trøndelag. Fra Bodø finnes den spredt til Karlsøy i nord-Troms. 

## Referanser




## Eksterne lenker
*
Camp

Ordet **camp** kan ha flere betydninger:
***Camp** betyr leir på engelsk og blir i militær sammenheng ofte skrevet med store bokstaver (CAMP)
***Camp** er et kunstuttrykk for bevisst eller selvreflekterende kitsch
***[[Camp (Falklandsøyene)|Camp]]** er betegnelsen på landsbygda på Falklandsøyene, dvs. områdene utenom hovedstaden Stanley
Hernán Crespo

**Hernán Jorge Crespo** (født 5. juli 1975 i Florida i Argentina) er en argentinsk fotballtrener og tidligere fotballspiller som er hovedtrener for den brasilianske klubben São Paulo Futebol Clube.

Som spiller var han kjent for sin styrke i hodedueller, og for å være en farlig måltyv.

## Biografi
Crespo debuterte for River Plate sesongen 1993/94, og scoret 13 mål på 25 ligakamper. Han bidro til at River Plate vant ligatittelen dette året, en bedrift laget gjentok i 1994. I 1996 vant klubben Copa Libertadores, det søramerikanske klubbmesterskapet, og scoret to mål i en av finalekampene Buenos Aires.

Han dro til Italia og Parma i august 1996, etter at han hadde blitt toppscorer i OL 1996 i Atlanta, der  tok sølvmedalje. I 1999 vant Parma både den italienske cupen og UEFA-cupen.

I 2000 ble Crespo solgt til Lazio. Første sesong i Lazio ble han toppscorer i Serie A med 26 mål.

I september 2002 signerte Crespo for , hvor han skulle erstatte Ronaldo. Overgangssummen var 40 millioner euro.

I august 2003 flyttet han så til Chelsea. Her spilte han én sesong før han ble lånt ut til AC Milan i Serie A i 2004. Med Milan spilte han i Champions League-finalen mot Liverpool. Milan ledet 3-0 etter første omgang, og Crespo hadde scoret to av målene. Som kjent kom Liverpool sterkt tilbake i andre omgang, utlignet til 3-3 og vant straffesparkkonkurranse.

Crespo kom deretter tilbake til Chelsea FC, og var med i Argentinas tropp til VM 2006 i Tyskland.

Sommeren 2006 ble Crespo lånt ut til Inter for en toårsperiode.

Hernan Crespo har en fetter kalt Enrique Crespo, som også spiller fotball. 

Hernan og Enrique skal ha vokst opp som nære venner, og ifølge familien pleide de å trene sammen i hagen til bestefaren i Buenos Aires.

## Referanser


## Eksterne lenker
* 
* 
* 
*
Agustín Delgado

**Agustín Javier Delgado Chalá** (født 23. desember 1974) er en ecuadoriansk tidligere fotballspiller. Han spilte midtspiss og var også en del av  fram til 2006, hvor han passerte Eduardo Hurtado som toppscorer i 2002. Han fikk til sammen 71 kamper og scoret 31 mål for Ecuador.

Under VM 2006 scoret Delgado i Ecuadors åpningskamp mot .

## Referanser


## Eksterne lenker
* 
*
James Dunn

**James Howard Dunn** (født 2. november 1901 i New York City i New York, død 1. september 1967 i Santa Monica i California) var en amerikansk skuespiller.
 
Dunn vant Oscar for beste mannlige birolle for rollen som Johnny Nolan i filmen *[[Det vokser et tre i Brooklyn (film)|Det vokser et tre i Brooklyn]]* (1945). Han har fått to stjerner på Hollywood Walk of Fame, en for sitt bidrag innen filmen og den andre for TV.

## Referanser


## Eksterne lenker
*
Kaka

**Kaka** (*Nestor meridionalis*) er en fugl i gruppen New Zealand-papegøyer og en av to nålevende arter i slekten *[[Nestor (slekt)|Nestor]]*. Arten overlever i kraft av to underarter og er nært beslektet med kea (*Nestor notabilis*). Kaka er endemisk for New Zealand.

## Beskrivelse

Kaka er ei mellomstor papegøye, som er cirka 45 cm lang og typisk veier omkring 390–560 gram (i snitt 452 g). Fjærdraken gir inntrykk av å være kamuflerende, men er hovedsakelig grønn eller brungrønn med innslag av brunt og grått i et slags spettemønster. På kinnene er det innslag av lys gyllenbrun, mens det rundt (over og under) bakkroppen er innslag av rustrødt.

## Atferd
Kaka er en typisk skogsfugl som trives i de aller høyeste trærne i regnskogen, nærmere bestemt i trær som vokser over løvtaket på resten av skogen. Arten spiser lokal frukt, bær, frø, blomster og blomsterknoper, nektar og små invertebrater. Fuglene er rovgriske og opptrer i store flokker, som også typisk inkluderer kea.

Kaka hekker i høye, hule trær og legger typisk 2–4 egg utpå senvinteren. Begge kjønn deltar i matingen av ungene. I år med rikelig tilgang på mat, hender det at arten hekker to ganger. Det er imidlertid uvanlig at mer enn tre unger vokser opp fra et kull.

## Underarter
Kaka overlever på New Zealand i kraft av to underarter som lever på hver sin av de to hovedøyene; en på Nordøya og en på Sørøya. Den nordlige underarten er noe større enn den sørlige og har grå krone på hodet. Den sørlige har litt kraftigere farger og nesten hvit krone, samt et litt lenger og noe mer krummet nebb.


Fil:Kaka (Nestor meridionalis)- Wellington -NZ-8.jpg|Nordøykaka (*Nestor meridionalis septentrionalis*).
Fil:Nestor meridionalis -Routeburn Track, Fiordland, New Zealand-8e.jpg|Sørøykaka (*Nestor meridionalis meridionalis*).


## Referanser


## Eksterne lenker
*
Barry Fitzgerald

**Barry Fitzgerald** (født **William Joseph Shields** 10. mars 1888 i Dublin i Irland, død 14. januar 1961 samme sted) var en irsk skuespiller.

Fitzgerald vant Oscar for beste mannlige birolle for rollen som pater Fitzgibbon i filmen *[[Vandre min vei]]* (1944). Han har fått to stjerner på Hollywood Walk of Fame, en for sin innsats innen filmen og den andre for TV.

## Filmografi (utvalg)
* 1938 – *[[Det ordner seg nok]]*
* 1944 – *[[Vandre min vei]]*

## Referanser


## Eksterne lenker
*
Anders Svensson

**Anders Svensson** (født 17. juli 1976 i Annedal i Göteborg) er en tidligere svensk fotballspiller. Han spilte på midtbanen for IF Elfsborg og . 

Svensson debuterte på landslaget i 1999. Han hadde en offensiv rolle på midtbanen. Svensson var en hvass frisparkskytter, mange husker frisparkmålet mot  i VM-sluttspillet 2002. Svensson fikk sitt gjennombrudd i IF Elfsborg før han ble profesjonell i Southampton. Fra og med sommeren 2005 var Svensson tilbake i Elfsborg.

## Referanser


## Eksterne lenker
*
Religion i Storbritannia

**Storbritannias religion** er i høy grad preget av de mange historiske omveltninger som har hatt bakgrunn i religiøse konflikter.

Siden lollardismen har man skilt mellom de såkalte «etablerte» kirkene, dvs. de som det offentlige bekjenner seg til, og dissentere, både kristne og ikke-kristne. 

De etablerte kirkene i Storbritannia består idag av den anglikanske kirken Church of England og den presbyterianske Church of Scotland. Det var tidligere en egen Church of Ireland og Church of Wales, men de ble oppløst i  henholdsvis 1871 og 1920. I tillegg er det et stort mangfold av andre religiøse samfunn utenfor de offisielle kirkene, særlig katolske, ortodokse, muslimske, hindu, sikh, buddhistiske, og jødiske.

## Historie

Kristendommen kom til De britiske øyer gradvis, så det er vanskelig å tidfeste et bestemt år da området ble kristent. I tillegg til hedenske religioner, ble også den romerske religionen populær. Både keltiske og katolske misjonærer kom til øyene, og så tidlig som i år 664 kom det til et forlik mellom keltiske og katolske geistlige om at katolisismen skulle være enerådende. 

Storbritannia ble etterhvert et viktig knutepunkt for katolisismen – bl.a. var den norskinteresserte Nicholas Breakspear, senere Hadrian IV fra Storbritannia.

Men om katolisismen ble sterk i Storbritannia, hadde også mange av reformasjonens krefter sitt opphav der. Lollardismen i det 14. og 15. århundre, og dissentere som Stephen Langton, John Knox og John Wyclif var britiske.

Den største utfordringen til pavens autoritet kom imidlertid da Henrik VIII utropte seg til den engelske kirkens overhode.

## Trostilhørighet

I en spørreundersøkelse i 2007, oppgav et representativt utvalg på  av befolkningen gjennom dybdeintervjuer følgende trostilknytninger:

Kilde: British Social Attitudes Surveys 2007.

## Referanser
Pigg-trehoggorm

**Pigg-trehoggormen** (vitenskapelig navn *Atheris hispidis*) er en av mer enn 200 arter i hoggormfamilien. Dette er en lite utbredt art som lever i Zaire og Uganda. 

Lengden til utvokste pigg-trehoggormer er 53&ndash;70&nbsp;cm. Til å være en hoggorm er den relativt tynn. Hunnen er olivenbrun av farge, hannen er gulgrønn. 

Pigg-trehoggormen er nattaktiv og lever for det meste av små pattedyr, frosker og snegler. Hunnen føder 5&ndash;12 levende unger i hvert kull.

## Litteratur
* *Verdens dyreliv*, N.W.Damm & Søn AS 2002, ISBN 82-496-0037-1

## Eksterne lenker
*
Van Heflin

**Emmett Evan «Van» Heflin jr.** (født 13. desember 1910 i Walters i Oklahoma, død 23. juli 1971 i Hollywood i California) var en amerikansk teater- og filmskuespiller. Han vant Oscar for beste mannlige birolle for rollen som Jeff Hartnett i filmen *[[Johnny Eager]]* (1942). Heflin har fått to stjerner på Hollywood Walk of Fame, en for sin innsats innen filmbransjen og en for TV.

## Filmografi (utvalg)
* 1936 – *[[En kvinne gjør opprør]]*
* 1953 – *[[Shane]]*
* 1970 – *[[Airport]]*

## Referanser


## Eksterne lenker
*
Olof Mellberg

**Olof Mellberg** (født 1977) er en svensk fotballtrener og tidligere fotballspiller som er hovedtrener for den amerikanske klubben .

Mellberg regnes som en av Sveriges beste backer. Tidligere har han spilt for Degerfors, AIK, spanske Racing Santander, Aston Villa, Juventus og den greske klubben Olympiakos. Under oppholdet i Santander debuterte Mellberg på , og fikk sin mesterskapsdebut i EM 2000. 

Mellberg mottok Guldbollen i 2003. Han var tidligere kaptein på det svenske landslaget.

## Referanser


## Eksterne lenker
* 
* 
*
Bulusan (vulkan)

**Bulusan ** er en vulkan som ligger på Filippinene, i regionen Bicol, sørøst for Manila, og er en av de seks mest aktive vulkanene på Filippinene.

## Vulkanutbrudd
Bulusan har hatt utbrudd 15 ganger siden 1886.

### [[2006]]
10. juni 2006 spydde Bulusan aske én kilometer opp i lufta, men det var ikke tegn til lava. Men likevel bad myndighetene innbyggerne i den nærmeste provinsen om å oppholde seg minst fire km unna vulkanen på grunn av risikoen for et utbrudd. Bulusan har hatt seks tilsvarende askeutbrudd mellom mars og juni 2006.

18. juni sendte vulkanen ut en askesky, som gikk ca. 2 km opp, og dekket både planter, hus og dyr i området rundt med et aske. Myndighetene har opprettet en sikkerhetssone på seks km rundt fjellet.

## Eksterne lenker
* 
* Global Volcanism Program om Bulusan
Charles Coburn

**Charles Douville Coburn** (født 19. juni 1877 i Macon i Georgia, død 31. august 1961 i New York) var en amerikansk teater- og filmskuespiller.

Coburn vant Oscar for beste mannlige birolle i 1943, for rollen som Benjamin Dingle i filmen *[[Jo fler dess bedre]]*. Han har fått en stjerne på Hollywood Walk of Fame, for sin innsats innen filmbransjen. Coburn var bestefar til skuespiller James Coburn.

Coburn døde 30. august 1961 av et hjerteinfarkt.

## Filmografi i utvalg
* 1940 – *[[To glade sjømenn]]*
* 1941 – *[[Kvinnen Eva]]*
* 1943 – *[[Jo fler dess bedre]]*
* 1945 – *[[Rhapsody in Blue]]*
* 1948 – *[[Travkongen]]*
* 1952 – *[[Apestreker]]*
* 1953 – *[[Herrer liker blonde piker]]*
* 1955 – *[[To piker på galeien]]*
* 1959 – *[[Den glade bigamist]]*

## Referanser


## Eksterne lenker
* 
*
Dwight Yorke

**Dwight Eversley Yorke** (født 1971) er en tidligere fotballspiller fra Trinidad og Tobago. Han spilte for de engelske klubbene Aston Villa, Manchester United, Blackburn Rovers, Birmingham City og Sunderland AFC. 

Yorke var den store stjernen og kaptein på , da han avsluttet sin karriere på landslaget etter VM 2006 i Tyskland. Yorke er også kjent for å ha vært samboer med glamour-modellen Katie Price.

## Aston Villa
Dwight Yorke ble først oppdaget av Graham Taylor, den gang Aston Villa-manager, på en tur til De vestindiske øyer i 1989. Yorke dukket opp i et lag som spilte en vennskapskamp mot Aston Villa. Taylor ble imponert og tilbød Yorke prøvespill hos Villa. Yorke ble deretter tilbudt en permanent kontrakt og han fikk sin debut for Aston Villa mot Crystal Palace den 24. mars 1990. Kampen endte 0-1.

I i sin tid i Aston Villa, fra 1989 til 1998, spilte Yorke høyre ving frem til 1995-96 sesongen, da han ble flyttet frem for å spille angriper. Yorke etablerte seg raskt som en av Premier League's beste angripere. Yorke ble en integrert del av Villa laget som nådde Liga-cupfinalen i 1996. Villa vant 3-0 med Yorke på scoringslisten. Den 30. september 1996 scoret han et strålende hat-trick mot Newcastle United. Newcastle ledet 3-1 til pause da Aston Villa ble redusert til ti mann da Mark Draper ble utvist sent i første omgang. Yorke viste stor klasse og førte Villa tilbake i kampen ved å score to mål i andre omgang, men det var til ingen nytte ettersom Aston Villa tapte kampen 4-3.

## Manchester United
I de tre første sesongene var Yorke en sentral aktør i å veilede sin klubb til tre suksessrike Premier League titler. I andre sesongen vant United "The Treble", Premier League, FA-cupen og Champions League. Yorke dannet et meget fryktet spisspar sammen med Andy Cole 1998-99 sesongen. Yorke avsluttet sesongen som toppscorer. 

Men i 2001-02 sesongen mistet Yorke sin plass i startoppstillingen etter ankomsten til Ruud van Nistelrooy. Det ble også rykter om at Yorke hadde en krangel med United-sjef Alex Ferguson etter hans mye omtalte forholdet med den britiske modellen Jordan. Sommeren etter ble han solgt til Blackburn for 2 millioner pund. 

Alt i alt scoret han 64 mål for Manchester United på 188 kamper. 

I perioden i Manchester United vant han:

* Premier League: 1998&ndash;99, 1999&ndash;00, 2000&ndash;01
* FA Cup: 1999
* UEFA Champions League: 1999
* Intercontinental Cup: 1999

## Sunderland
Yorke avluttet karrieren i Sunderland. Der ble han gjenforent med Roy Keane, hans gamle lagkamerat fra Manchester United.

## Referanser


## Eksterne lenker
* 
* 
* 
*
Hälleforshund

**Hälleforshund** (anerkjennes ikke internasjonalt) er en mellomstor-stor svensk jakthundrase av spisshundtype.

## Opprinnelse og alder
Hälleforshund er en hunderase skapt i moderne tid. Rasen er et resultat av krysninger mellom svenske, finske og russiske spisshunder fra 1930-tallet og et par tiår framover. Typen viste seg tidlig som en svært dyktig jakthund på elg og ble derfor raskt etterspurt av svenske jegere, som på denne tiden slet med en hurtig voksende elgstamme. Rasen ble anerkjent av SKK i april 2000, men mangler fortsatt anerkjennelse fra FCI og andre internasjonale kennelklubber.

## Utseende, anatomi og fysikk
Hälleforshund er en svakt rektangulær mellomstor-stor spisshund, tørr og kraftig med god reisning. Den gir et kraftfullt, energisk og modig uttrykk. Hodet er kileformet, langstrakt og tørt, og har tydelig markert stopp. Ørene er høy ansatt, stående spisse og rørlige. Halsen er muskuløs, har god lengde og reisning. Ryggen er rett og har kraftig muskulatur. Kraftig, dyb brystkasse og noe opptrukket buklinje. Beina er tørre, rette og kraftige. Halen er høyt ansatt og kan bæres i bue over rygglinjen eller ringlet over ryggen.

Pelsen er tett, grov og noe strittende. Underulla er tett og myk. Fargen skal være gulrød i mørkere og lysere nyanser.

Hannene blir ca. 55–63&nbsp;cm i skulderhøyde og kan veie opp mot 30&nbsp;kg. Tispene blir ca. 52–60&nbsp;cm i skulderhøyde og veier gjerne omkring 5&nbsp;kg mindre enn hannene.

## Bruksområde
Hälleforshund er en utpreget jakthund på elg, men den har også gode egenskaper som ledhund og ettersøkshund. Den regnes som hardfør, sterk og utholdende.

## Lynne og væremåte
Hälleforshund har tidligere gått for å være en svært dårlig familiehund, fordi den ofte hadde dårlig gemytt. Gemyttet har imidlertid bedret seg betraktelig fra 1980-tallet og framover, men den bør fortsatt regnes som en typisk enmannshund. Den trenger store mengder mosjon for å trives.

## Annet
Pelsen krever jevnlig vedlikehold.

## Se også
* Nordiske hunderaser

## Eksterne lenker
* Hälleforshundklubben (SV)
Storvilt

**Storvilt** kan sies å være motsatsen til småvilt. Storvilt er et samlebegrep som brukes for å beskrive store ville placentale pattedyr som en gruppe. Begrepet kan brukes om større ville dyr, som elefanter, nesehorn, bøffeldyr og store kattedyr m.v. Begrepet *storvilt* er spesielt mye benyttet innen jakt.

I Norge er storvilt definert som elg, hjort, dåhjort, villrein, rådyr, villsvin, muflon, moskusfe, brunbjørn, ulv, jerv og gaupe. For å jakte på storvilt i Norge, må jegerne ha godkjent skyteprøve for storviltjegere, ettersøkshund og fellingstillatelse.  Det er etterskuddsvis betaling av fellingsavgift for elg, hjort og villrein.

Muflon lever ikke vilt i Norge, men det er åpnet for jakt for å hindre eventuell etablering. Jakt på muflon er derfor tillatt i hele landet fra 25. september til 23. desember.

## Referanser
Prestekrageslekta

:*For å lese om *prestekrage* som del av tradisjonell prestedrakt, se [[pipekrage]]* 

* *[[Prestekrage]]*

**Prestekrageslekta** (*Leucanthemum*) er en slekt i kurvplantefamilien. 

Plantene er flerårige. Slekten har ca. 40 arter , og felles for disse at de er flerårige, stengelen er oppreist med bare spredte blad. Bladene er flikete, fint og unnselig hårete, og ofte har prestekragen en krans av spatelformede rosettblad nederst ved jorda. Særlig oppover stengelen mot blomsterkorgen blir bladdekket glissent. 

Plantene har få blomsterkorger, og det er 2-3 lag med korgdekkblad for hver blomst. Tungekronene er hvite mens de indre, såkalte rørkronene er gule. Frukten har list og krage, men den mangler fnokk.

Det er kun en art som anses som opprinnelig i Norge og Norden, prestekrage (*L. vulgare*). Flere ulike taksa dyrkes i hager og finnes av og til forvillet, ofte ført til hybriden kjempekrage (*Leucanthemum × superbum*). 

## Referanser




## Eksterne lenker
*
Prestekrage

:*For å lese om *prestekrage* som del av tradisjonell prestedrakt, se [[pipekrage]]*

**Prestekrage** (*Leucanthemum vulgare*) er en flerårig korgplante i prestekrageslekta og er vanlig i hele landet. Prestekrage var et velkjent innslag i tidligere tiders slåtteenger, men er nå vanligst å finne på veikanter og andre tørre, åpne steder.

## Utseende
Prestekrage har opprett stengel, og spredte blad som er smalt lanseformede eller spatelformede. De har tannete rand og kan vært litt flikete nederst ved bladfestet.

Planten har 1-3 blomsterkorger,som er 3–6&nbsp;cm brede. Korgene blomstrer ikke samtidig, men blomstringen strekker seg over perioden juni-august. Korgene har normalt hvite, hunnlige randkroner (tungeforma), mens de sterkt gule rørkronene i midten er tokjønna.

Korgdekkbladene ligger oftest i 2-3 lag. Om høsten dannes en frukt som 2,5&nbsp;mm i diameter, og lyst grå eller grågrønn. Fruktene mangler fnokk, men har lister og krage.

## Økologi og utbredelse
I prestekrageslekta er prestekrage den eneste naturlig forekommende arten i Norge og arten finnes over hele Norden unntatt indre Nordkalotten. Den trives på enger, skråninger, beitemark, veikanter, jernbanestrekninger, plener, skogbryn og i åpne skoggletter 1220 moh. Prestekrage er fortsatt en vanlig plante i Norge, men den har trolig blitt mindre vanlig mange steder i seinere tid.

## Kulturhistorie
Prestekrage har vært en svært utbredt og kjent plante i Norge og har vært brukt til flere barneleker. Mest kjent er spådomsleken som er kjent fra mange land: Man napper ut en og en av randkronene og framsier en ordramse. Det ordet som sies på den siste krona gjelder.. Ordramsene handler oftest om når eller om man skulle bli gift og med hvem: "Iår - neste år - en gang - aldri", "Gift - ugift", "Prest - prost - klokker - skolemester - enkemann - fattigmann - stakker". Til denne leken har forøvrig flere lignende planter også vært brukt; balderbrå, solblom. Prestekrage har også vært brukt til blomsterkranser og som "speilegg" i barneleker.

## Systematikk
Prestekrage ble av Linné ført til slekta *[[Krysantemumslekta|Chrysanthemum]]* i 1753 med navnet *Chrysanthemum leucanthemum* som betyr "gullblomst hvitblomst" (fra chrysos - latinsert gresk: gull, leuco- - latinsert gresk: hvit og anthos - gresk: blomst). Arten ble flyttet til en egen slekt av Lamarck i 1778.

Det norske navnet prestekrage er ganske enerådende, men noen steder har også denne arten hatt navnet "slåtteblomst" i betydningen at når denne blomstrer er det tid for å slå enga.

## Bilder

File:Leucanthemum vulgare 09.jpg|Bestand med utspringende, blomstrende, og avblomstrete korger.
File:Leucanthemum vulgare 08.jpg|Bladene er tannete, og lanse- eller spatelformede.
File:Leucanthemum vulgare 001.JPG|Eng med prestekrager, Karlsruhe, Tyskland.
File:Margeritenbluete.jpg|Tungekrone (venstre) og rørkrone. (*Leucanthemum* sp.)


## Referanser




## Eksterne lenker
* 
*
Blue Diamond Society

**Blue Diamond Society** (*BDS* – *Blå Diamant-Selskapet*) er en organisasjon for homofile, lesbiske og transpersoner frigjøring i Nepal. Organisasjonen blei stifta i 2001 av *Sunil Babu Pant*.

BDS skal ha fått navnet sitt fordi initiativtakerne tenkte at blå diamanter er sjeldne – like sjeldne som homofile og lesbiske i Nepal. Men organisasjonen viste seg å vokse raskt og få stor oppmerksomhet.

Hjemmesida til BDS nevner ei lang rekke seksuelle minoriteter som organisasjonen forsvarer, bl.a.:

«Meta (transpersoner), Dohori, Ta, Homser, Biseksuelle, lesbiske, Hijra, Singaru, Fulumulu, Kothi, Kotha, Strian, Maugia, Panth og mange flere.»

Nepal er et tradisjonelt, religiøst hinduistisk samfunn, der undertrykkelsen av lesbiske og homofile er sterk. BDS har lagt vekt på en offentlig profil med bl.a. homoparader og fester, protestbevegelser mot politiangrep og fengslinger av homofile osv. Reaksjonære krefter svarte i juli 2004 med å prøve få organisasjonen forbudt.

I tillegg til å arbeide mot trakassering og for rettigheter for homofile og lesbiske, arbeider BDS bl.a. for homofiles helse og mot hiv/aids, og med forskjellige sosiale tiltak.

## Eksterne lenker
* Blue Diamond Societys hjemmeside (på engelsk)
* Police brutality and threats to Blue Diamond Society (På engelsk. Trakkassering av homofile i Nepal i september 2005. Fra PageOneQ 27. september 2005.)
Donald Crisp

**Donald Crisp** (født **George William Crisp**, 1882–1974) var en engelsk filmskuespiller og regissør. Han vant Oscar for beste mannlige birolle for rollen som Gwilym Morgan i filmen *[[Grønn var min barndoms dal (film)|Grønn var min barndoms dal]]* (1941). Crisp har fått en stjerne på Hollywood Walk of Fame for sitt bidrag innen filmbransjen.

## Filmografi (utvalg)
* 1913 – *[[Black and White (1913)|Black and White]]*
* 1914 – *[[Kampen mellom de to kjønn]]*
* 1915 – *[[En nasjons fødsel]]*
* 1917 – *[[The Bond Between]]*
* 1917 – *[[The Marcellini Millions]]*
* 1917 – *[[His Sweetheart]]*
* 1917 – *[[May Blossom]]*
* 1919 – *[[Love Insurance]]*
* 1919 – *[[Too Much Johnson (1919)|Too Much Johnson]]*
* 1919 – *[[Putting It Over]]*
* 1919 – *[[Why Smith Left Home]]*
* 1920 – *[[The Barbarian (film, 1920)|The Barbarian]]*
* 1921 – *[[Appearances (film)|Appearances]]*
* 1921 – *[[The Bonnie Brier Bush]]*
* 1921 – *[[The Princess of New York]]*
* 1922 – *[[Tell Your Children]]*
* 1926 – *[[Den sorte pirat]]*
* 1929 – *[[The Viking]]*
* 1932 – *[[Fristelser]]*
* 1935 – *[[Mytteriet på Bounty (1935)|Mytteriet på Bounty]]*
* 1937 – *[[Emile Zolas liv]]*
* 1937 – *[[Alt for kjærligheten (1937)|Alt for kjærligheten]]*
* 1938 – *[[Jezebel]]*
* 1939 – *[[Stormfulle høyder (1939)|Stormfulle høyder]]*
* 1940 – *[[City for Conquest]]*
* 1941 – *[[Grønn var min barndoms dal (film)|Grønn var min barndoms dal]]*
* 1943 – *[[Lassie (1943)|Lassie]]*
* 1951 – *[[Home Town Story]]*
* 1955 – *[[Mannen fra Laramie]]*

## Referanser


## Eksterne lenker
*
Hitman: Blood Money

***Hitman: Blood Money*** er et actionspill utviklet av IO Interactive, publisert våren 2006 til PC, PlayStation 2, Xbox og Xbox 360. Dette var det fjerde spillet i *[[Hitman]]*-serien.

Som med tidligere spill fra denne serien handler "Hitman: Blood Money" om en hovedperson kalt Agent 47, som blir tildelt forskjellige mål å myrde for å gjennomføre alle oppdragene. Bevæpnede vakter, sikkerhetskontroller, og en rekke andre hindringer forsøker å forhindre Agent 47s suksess. Spilleren får også tilgang til et kart som viser hvert topografiske område, og plasseringen av mål og tegn som kan hjelpe spilleren. For å fullføre oppdrag gjennomfører Agent 47 flere metoder for å eliminere de ulike målene.

Spilleren mottar betaling etter fullføring av hvert enkelt oppdrag, som igjen kan brukes til å oppgradere forskjellige våpen, eller bestikke autoriteter etter behov. Hvor mye penger spilleren mottar, avhenger av hvordan oppdrag ble gjennomført, men stille drap uten noen vitner gir den høyeste utbetalingen. Spillet introduserer også rivaliserende leiemordere. Når hvert oppdrag er fullført, vises en avis-artikkel som inneholder oppdragets resultater, våpenet som ble brukt, antall politi, sikkerhetsvakter eller sivile drept eller skadet, og hvor mange eventuelle vitner som var til stede. Skisser av Agent 47s ansikt vises også i avisen, og blir stadig mer nøyaktige etter hvert som karakterens beryktelse vokser.

## Handling
En amerikansk journalist, Rick Henderson, besøker en gård, for å snakke med tidligere FBI-direktør Alexander Leland "Jack" Cayne, i håp om å intervjue ham angående et angrep i Det hvite hus. Imidlertid avslører direktør Cayne at den egentlige årsaken bak intervjuet var for å høre en langt viktigere historie: Alle detaljene om leiemorder som bare går under kallenavnet Agent 47, tilhørende International Contract Agency (ICA) en organisasjon involvert i snikmord over hele verden. Men Rick tror ikke på eksistensen til noen Agent 47, som regnes som et myte.

## Referanser


## Eksterne lenker
* 
* Offisiell demonstrasjon
Thomas Stafford

**Thomas Patten Stafford** (1930–2024) var en amerikansk astronaut og general i flyvåpenet. Han var med på tre ulike NASA-prosjekter, henholdsvis to ferder i Gemini-programmet, Apollo-programmet og Apollo-Soyuz Test Project.

## Romferder
* Gemini 6A &ndash; Møte med Gemini 7 i mer enn 5 timer.
* Gemini 9A &ndash; 	2 timer med romvandringer. 3 ulike møter i verdensrommet.
* Apollo 10 &ndash; Lunar Module flyr rundt Månen.
* Apollo-Soyuz Test Project &ndash; 1975: Første sammenkobling mellom en amerikansk Apollo- og en sovjetrussisk Soyuz-kapsel i rommet.

Stafford var backup for Gemini 3.

## Trivia
* I filmen *[[Houston, We've Got a Problem]]* (1974) spilte Stafford seg selv.
* Stafford og hans med-astronauter ombord på Apollo 10 er registrert i *[[Guinness rekordbok]]* for den høyeste hastighet av et menneske. Dette skjedde da Apollo 10 returnerte fra Månen og romfartøyet oppnådde &nbsp;km/t.

## Bilder

Gemini 6 prime crew.jpg|Stafford og Schirra, mannskapet på Gemini 6A.
The Actual Gemini 9 Prime Crew - GPN-2000-001353.jpg|Stafford og Cernan, mannskapet på Gemini 9A.
The Apollo 10 Prime Crew - GPN-2000-001163.jpg|Apollo 10-mannskapet. 
Portrait of ASTP crews.jpg|Mannskapene på Apollo og Soyuz. 


## Referanser


## Eksterne lenker
* 
* 
* NASAs biografi om Stafford
Jelq

**Jelqing** er en teknikk for å forstørre penisen ved å øke blodtrykket i penisen, der målet er å permanent øke størrelsen på ereksjonen. Denne teknikken, også kalt «melking», går ut på å legge tommelen og pekefingeren rundt penisskaftet mens penisen er halvveis erigrert, for så å føre fingrene frem mot penishodet, og dermed blir blod presset fremover i penisen.

Denne metoden kan være skadelig og blir derfor ikke anbefalt av skolemedisinere.
Noen mener at en eventuell økning i størrelsen kommer av arrvev som kraftig reduserer seksualfunksjonen.
Avl

**Avl**, som også kalles **al**, **drett**, **oppdrett**, **kunstig utvalg** og **selektiv utvelgelse**, er planmessig ledelse av dyrs formering. Den som driver med slik avl kalles en **oppdretter**. Ifølge Bokmålsordboka er avl «målbevisst arbeid for arvelig forbedring av husdyr ved å velge ut hvilke dyr som skal være foreldre til neste kull av avkom». Det eksisterer en rekke ulike avlsmetoder, som kan være mer eller mindre kontroversielle. Motsatsen til selektiv utvelgelse er naturlig seleksjon.

Moderne avl benytter i stor grad kunstig befruktning gjennom inseminasjon (assistert overføring av sæd).

## Avlsmetoder
* Ekstremavl
* Innavl
* Kryssavl
* Linjeavl
* Matadoravl
* Raseavl
* Renavl
* Rene linjer
* Testkrysning
* Tilbakekrysning
* Utavl

## Se også
* Avkom
* Avlsdyr
* Fiskeoppdrett
* Forelder
* Genetikk
* Kjønnet formering
* Kyllingoppdrett
* Moderne hundeavl
* Naturlig seleksjon
* Paring
* Pelsdyroppdrett
* Stambokregister

## Referanser




## Eksterne lenker
*
Akershus amt

**Akershus amt** var en administrativ enhet (amt) i Norge 1682–1918, som lenge bestod av de moderne fylkene Oslo og Akershus. Det var i hele sin eksistens underamt til Akershus stiftamt. I 1842 ble Christiania (Oslo) kommune utskilt fra Akershus amt, men fortsatt underlagt Akershus stiftamt; på den tiden omfattet Christiania kun et lite område i sentrum av dagens by, som var helt omgitt av Aker herred som fortsatt lå i Akershus amt. Aker måtte flere ganger avstå territorium til Christiania/Oslo og ble helt innlemmet i Oslo i 1948.

Etter innføringen av eneveldet i Danmark-Norge 1660 ble den gamle lensordningen avviklet og betegnelsene amt (underamt) og stiftamt (hovedamt) innført i takt med nye embetsutnevnelser i perioden 1662–71. Akershus amt ble skilt ut fra Akershus stiftamt i 1682 og var deretter et eget underamt under Akershus stiftamt, men fikk ikke egen amtmann før 1750 og det var igjen felles amtmann med stiftamtet i årene 1763–1810 og 1815–42. 

## Skrivemåte
Ved overgangen til fylker i 1919 var den offisielle skrivemåten *Akershus amt*, etter at 1907-reformen innførte liten forbokstav på substantiv *(Amt → amt)*. Før 1907 var således den vanlige skrivemåten *Akershus Amt* (Ubunden form: *Akershus*). Tidligere, f.eks. i Matrikkelen av 1838 var skrivemåten *Akershuus Amt* og i Pontoppidans kart av 1785 står det *Aggershuus Amt*.

Gotisk: \mathfrak{Akershuus}~ \mathfrak{}~ \mathfrak{Amt}~.

Fra 1. januar 1919 fikk Akershus amt navnet Akershus fylke.

## Fogderier i 1664
* Aker fogderi
* Follo fogderi
* Nedre Romerike fogderi
* Øvre Romerike fogderi

## Fogderi i 1701

* Aggers og Folloug
* Nedre Rommeriges
* Øvre Rommeriges

## Fogderi i 1890

* Aker og Follo
* Nedre Romerike
* Øvre Romerike

## Amtmenn
Kristians amt

**Kristians amt** *(Christians Amt)* var en administrativ enhet (amt) i Norge i perioden 1781–1918, som i geografisk utbredelse tilsvarte det senere Oppland fylke. Det var inntil 1864 underamt til Akershus Stift, deretter underamt til Hedemarkens amt.

Etter innføringen av eneveldet i Danmark-Norge 1660 ble den gamle lensordningen avviklet og betegnelsene amt (underamt) og stiftamt (hovedamt) innført i takt med nye embetsutnevnelser i perioden 1662–71. Christians Amt ble imidlertid ikke opprettet før 11. april 1781, ved delingen av Oplandenes Amt i Hedemarkens og Christians Amter. Amtet ble gitt navn etter den dansk-norske kongen Christian VII.

## Skrivemåte
Ved overgang til fylker i 1919 var den offisielle skrivemåten *Kristians amt*, etter at 1907-reformen innførte liten forbokstav på substantiv *(Amt -> amt)*. Før 1907 var således den vanlige skrivemåten *Kristians Amt* (Ubunden form: *Kristians*). Inntil 1877, f.eks. i Matrikkelen av 1838 og Pontoppidans kart av 1785 var skrivemåten *Christians Amt*. Amtet ble også omtalt som *Vest-Oplandenes Amt*, ettersom det var den vestlige delen av tidligere Oplandenes Amt (delt 1781).

Gotisk: \mathfrak{Chriftians}~ \mathfrak{}~ \mathfrak{Amt}~ eller \mathfrak{Veft-Oplandenes}~ \mathfrak{}~ \mathfrak{Amt}~
Skrevet med f, ettersom fonten ikke har f-varianten av s (f uten horisontal strek).

Fra 1. januar 1919 fikk Kristians amt navnet Oppland fylke.

## Fogderier i 1664
* Hadeland og Valdres fogderi
* Gulbrandsdal fogderi

## Fogderier i 1785
* Gulbrandsdalens
* Toten og Hadelands
* Valders og Land

## Fogderier i 1821
* Gulbrandsdalens
* Totens
* Valders og Hadelands

## Fogderier i 1865
* Nordre Gudbrandsdalen
* Søndre Gudbrandsdalen
* Toten
* Hadeland og Land
* Valders

## Se også
* Liste over Opplands fylkesmenn med amtmenn i Kristians amt.

## Referanser
Gemini 8

**Gemini 8** var en bemannet romferd i NASAs Gemini-program.
Det var den sjette bemannede romferden i programmet, den tolvte bemannede amerikanske romferden og den 22. bemannede romferd i historien.

## Mannskap
**Mannskap**
*Neil Armstrong, Command Pilot
*David R. Scott, Pilot

**Reservemannskap**
*Pete Conrad, Command Pilot
*Dick Gordon, Pilot

## Høydepunkter fra ferden
Gemini 8 docket med Agena Target Vehicle. Den første delen av dockingen var svært vellykket. Neil Armstrong styrte Gemini-kapselen til Agena, og sammenkobling med utført.
Det som fulgte er noen av de mest skrekkfylte minutter i romfarten og Gemini-programmet. Gemini 8, fremdeles sammenkoblet med Agena, begynte en kontinuerlig rotasjon. Mannskapet, som aldri hadde opplevd dette i simulator en gang, koblet Gemini-fartøyet løs fra Agena.
Armstrong og Scott oppdaget så at problemet var en motor på Gemini-kapselen som hadde låst seg. Gemini 8 fortsatte roteringen, og ble bare raskere og raskere, med en rate på 1 omløp pr sekund.
Den eneste måte å stoppe rotasjonen på, ble å bruke rakettene for re-entry. Dette medførte imidlertid at Gemini 8 måtte avbryte sin ferd lenge før planen, bare 10 timer etter oppskyting. Astronautene var fremdeles svimle og dårlige når de ble plukket opp, samt svært skuffet. Scott hadde bl.a gått glipp av sin planlagte romvandring.

### Romvandringer (EVA)
En utvidet romvandring (EVA) var planlagt utført av Scott, men på grunn av problemene med Agena ble den aldri gjennomført. 

## Bilder

Gemini_8_spacecraft_launched_from_Kennedy_Space_Center.jpg|Oppskytingen av Gemini 8.
Gemini and Agena D.jpg|"Agena Target Vehicle"
Armstrong and Scott with Hatches Open - GPN-2000-001413.jpg|Bergingen av Gemini 8


## Referanser
Thomas Mitchell

**Thomas John Mitchell** (født 11. juli 1892 i Elizabeth i New Jersey, død 17. desember 1962 i Beverly Hills i California) var en amerikansk skuespiller, regissør, dramatiker og manusforfatter. Han vant Oscar for beste mannlige birolle for rollen som Doc Josiah Boone i westernfilmen *[[Siste vogn til Lordsbury]]* (1939). Mitchell vant Emmy-prisen for beste mannlige skuespiller i 1953. Samme året vant han også Tony-prisen for beste mannlige hovedrolle i en musikal for rollen som dr. Downer i *[[Hazel Flagg]]*. Mitchell har fått to stjerner på Hollywood Walk of Fame, én for sitt bidrag til filmen og én for TV.

## Filmografi (utvalg)
* 1936 – *[[Craigs hustru]]*
* 1937 – *[[Orkanen (film)|Orkanen]]*
* 1939 – *[[Tatt av vinden (film)|Tatt av vinden]]*
* 1939 – *[[Mr. Smith kommer til Washington]]*
* 1939 – *[[Siste vogn til Lordsbury]]*
* 1939 – *[[Ringeren i Notre Dame (1939)|Ringeren i Notre Dame]]*
* 1943 – *[[Den udødelige sersjant]]*
* 1946 – *[[Livet er vidunderlig]]*
* 1952 – *[[Sheriffen (film)|Sheriffen]]*
* 1956 – *[[Mens byen sover]]*

## Referanser


## Eksterne lenker
*